VRK-reeks: Lions brul ook hard teen CardiffDie Lions het Cardiff Rugby Vrydagaand met 31 – 18 geklop. (Foto: Twitter / Lions Rugby) Daar is min dinge wat ŉ rugbyspan meer aanspoor en saamsnoer as wanneer hy op toer wen. Die Lions het verlede naweek in Swansea die spitwerk daarvoor gedoen toe hulle Newport met 28 – 27 in die Verenigde Rugbykampioenskap geklop het. Vrydagaand in Cardiff het hulle verder daarop voortgebou toe hulle Cardiff Rugby met 31 – 18 geklop het nadat die Walliesers rustyd met 13 – 10 voor was. Dit is baie belangrik is om op toer te wen want daar is niks so goor as om na ŉ verloor mekaar die volgende oggend aan die ontbyttafel in die oë te kyk nie. Two on the trot in Wales! Cardiff Rugby 18 – 31 Emirates Lions#LionsPride@Vodacom #URC pic.twitter.com/XSxEx878Hj — Lions (@LionsRugbyCo) September 30, 2022 Maar as ŉ span wen, is die spangees tonne beter, die spelers kan nie wag om weer te begin oefen nie en hul planne vir hul volgende aanslag te beraam nie. Dis ook hoekom die rol van ŉ afrigter soos die oud-Springbok Jaque Fourie so belangrik is, want hy was al daar, hy weet wat ŉ oorwinning op toer beteken, hy weet hoe om die spelers te motiveer, om hul voete op die grond te hou. Dis ook hoekom ’n senior speler soos Andries Coetzee die leiding agterlangs neem, want hy was ook al daar en weet hoe om teleurstelling te verwerk. Die telling vlei eintlik die tuisspan, want die Lions het oorheers en groot indruk in die wind en reën gemaak. Hul wedstrydplan was heel eenvoudig, die ou resep van maak sag voor en slaan dan agterlangs. Dit het Cardiff onkant betrap en ŉ yster soos Taulupe Faletau geneutraliseer. Dit het ook vir die ervare Rhys Priestland agterlangs na ŉ onervare jongeling laat lyk. Die Lions se groot uitblinker was die aanwins-senter Marius Louw, wat ŉ paar seisoene vir die Sharks gespeel het. Louw bring nuwe energie, hy kom oor die voordeellyn en hou die jonger spelers soos die talentvolle Quan Horn, Edwill van der Merwe, Henco van Wyk, Sanele Nohamba en Morné van den Berg langs hom kalm. Voorlangs kan die waarde van die ervare Jaco Visagie, die twee Smith-broers, JP en Ruan, Pieter Jansen van Vuren, Reinhard Nothnagel en Emmanuel Tshituka nie genoeg beklemtoon word nie. Hulle spoor hul spanmaats aan en saam met die strydros Ruan Dreyer, blom jongelinge soos Francke Horn, PJ Smith en Ruhan Straeuli. Puntemakers: Lions 31 (3): Drieë: Strafdrie (7 punte), PJ Botha, Morné van den Berg, Quan Horn. Doelskoppe: Gianni Lombard (3). Strafdoel: Lombard. Cardiff 18 (13): Drieë: James Botham, Shane Lewis-Hughes. Doelskop: Jarrod Evans. Strafdoele: Evans (2). ???? @LionsRugbyCo's pack goes full throttle ????@Vodacom #URC | #CARvLIO pic.twitter.com/wiBNvix8Q5 — Vodacom United Rugby Championship (URC) (@URCOfficial_RSA) September 30, 2022